ԵՐԵՎԱՆ, 23 ՍԵՊՏԵՄԲԵՐԻ, ԱՐՄԵՆՊՐԵՍ: «Վիքին սիրում է հուշարձաններ» միջազգային լուսանկարչական մրցույթի շրջանակներում 22 օրվա ընթացքում ավելի քան 170 հազար լուսանկար է բեռնվել Վիքիպահեստ։ «Արմենպրես»-ի փոխանցմամբ` դրանցից ավելի քան 10 հազարը հայկական հուշարձանների լուսանկարներ են․ այս ցուցանիշով Հայաստանը ներկա պահին 6-րդ տեղն է զբաղեցնում 53 երկրների շարքում։ Մրցույթի առաջատարը Լեհաստանն է՝ ավելի քան 27 հազար լուսանկարով, երկրորդ տեղում է Գերմանիան` 22 հազար լուսանկարով։ Մրցույթը շարունակվելու է մինչև սեպտեմբերի 30-ը։